Մարիան Գոլդ

Մարիան Գոլդ (, իսկական անունը` Հարթվիգ Շիրբաում, , ծնվ. ), գերմանացի երաժիշտ, Alphaville խմբի ստեղծողներից մեկը։

Կենսագրություն 
Ծնվել է 1954 թվականի մայիսի 26-ին Հերֆորդ քաղաքում։

Խմբի ստեղծման ժամանակ նա եղել է ձախակողմյան շարժման կողմնակից, ինչպես նաև` Խորհրդային երիտասարդական մտավորական։ Նա նույնիսկ որոշ ժամանակ ապրել է այդպիսի համայնքում, Բեռլինում։ Համանյքը հիմնականում բնակեցված էր ստեղծագործ մարդկանցով` երաժիշտներ, պոետներ, նկարիչներ։ Այս կոմունայի ստեղծման գաղափարը հենց Մարիանինն էր։ Կոմունայի անդամների մեծամասնությունը գործազուրկ երաժիշտներ էին։

1980 թվականին Բեռլինում Մարիանը ծանոթանում է Բերնարդ Լոյդի հետ։ Նրան դուր են գալիս կոմունայի անդամների գաղափարները։ 1981 թվականին նրանք իրենց անուն են որոշում` «Nelson Project»: Որոշ ժամանակ անց ստեղծվում է երաժշտական խումբ Сhinchilla Green անունով, որի առաջին ելույթը տեղի է ունենում 1981 թվականին ակումբում, որտեղ Բերնարդը դիջեյ էր աշխատում։ Հենց այստեղ էլ լույս է տեսնում «Big In Japan» ստեղծագործությունը։ Սակայն խումբը երկար չգոյատևեց. Մայքլը և Արիանան որոշեցին ստեղծել իրենց անձնական խմբերը և լքեցին այն։ Բերնարդը այդ ժամանակ սկսեց աշխատել Ֆրանկ Մերթենսոնի հետ և նրանք հրավիրեցին Մարիանին։ 1982 թվականին ստեղծվեց Alphaville-ի նախատիպը։ Նրանց առաջին համերգը, որը նույնպես կայացել է Բերնարդի ակումբում, հաջողություն ունեցավ։ Խմբի անդամները իրենց անվանեցին «Forever Young», որն էլ ավելի ուշ փոխվեց Alphaville-ի։ Մարիան Գոլդի գործունեությունը արդեն կապված էր միայն Alphaville խմբի հետ։

1983 թվականին WEA լեյբլը խմբի հետ պայմանագիր ստորագրեց և նրանք սկսեցին աշխատել պրոֆեսիոնալ ստուդիայում։ 1984 թվականին թողարկվեց «Big In Japan» սինգլը։ Նրան հաջորդեցին «Sounds Like A Melody», «Forever Young» սինգլները, իսկ ավելի ուշ` համանուն ալբոմը։

1986 թվականին խումբը հրապարակեց իր երկրորդ ալբոմը` «Afternoons In Utopia»:

1989 թվականին թողարկված «The Breathtaking Blue» ալբոմի անհաջողությունից հետո` 1990 թվականին Մարիանը սկսեց աշխատել «So Long Celeste» սոլո ալբոմի վրա, որը թողարկվեց 1992 թվականին։ Լավագույնը երգեր դարձան «Today», «What is Love», ինչպես նաև «Legends» անունով երգը, որը թողարկվեց «And I Wonder» սինգլի հակառակ կողմում։ Ավելի ուշ թողարկվեց ալբոմի երկրորդ սինգլը` «One Step Behind You»:

Դրանից հետո Մարիանը սկսեց նորից աշխատել Alphaville-ի հետ։ 1994 թվականին նա հրապարակեց շատ հետաքրքիր մի ալբոմ` «Prostitute», որը խմբին հաջողություն չբերեց։

1996 թվականին Մարիանը «United» անունով սոլո ալբոմ է ձայնագրում։ Ալբոմը թողարկվում է միայն Հյուսիսային Ամերիկայում, և միայն 1999 թվականին` ԱՄՆ-ում։

2004 թվականի մայիսին Մարիանը նշեց իր 50 ամյակը։ Այդ նույն տարում Alphaville-ը տոնում էր իր 20 ամյակը։ այս երկու իրադարձույթունը խումբը նշեց Բեռլինում իր երկրպագուների հետ։

Այժմ Մարիան Գոլդը և Alphaville-ը աշխատում են նոր ալբոմի վրա։

Սոլո սկավառակագրություն

Ալբոմներ 
 So Long Celeste (1992)
 United (1996)

Սինգլներ 
 «And I Wonder» (1992)
 «Today» (Promo) (1992)
 «One Step Behind You» (1993)
 «Feathers and Tar» (Promo) (1996)

Ծանոթագրություններ

Արտաքին հղումներ 
  Аlphaville-ի պաշտոնական կայք

1954 ծնունդներ
Գերմանացի երաժիշտներ
Գերմանացի կոմպոզիտորներ
Գերմանացի երգիչներ
Կիթառահարներ